**Кыргыз Республикасынын Министрлер Кабинетинин**

**"Дары каражаттарына жана медициналык буюмдарга көзөмөл жүргүзүү системасын ишке ашыруу үчүн мамлекеттик сатып алууларды жүзөгө ашырууда улуттук режимден бошотулуучу жалгыз кызмат көрсөтүүчүнү аныктоо жөнүндө" токтом долбооруна**

**Маалымкат-негиздеме**

**1.** **Долбоордун максаты жана милдети**

Кыргыз Республикасынын Министрлер Кабинетинин "Дары каражаттарына жана медициналык буюмдарга көзөмөл жүргүзүү системасын ишке ашыруу үчүн мамлекеттик сатып алууларды жүзөгө ашырууда улуттук режимден бошотулуучу жалгыз кызмат көрсөтүүчүнү аныктоо жөнүндө" токтом долбоору, Кыргыз Республикасынын Президенти С.Жапаровдун "Кыргыз Республикасында саламаттык сактоо тармагын өнүктүрүү жана калктын жашоо сапатын жана ден-соолугун жакшыртуу боюнча кечиктирилгис чаралар жөнүндө" 2021-жылдын 8-февралындагы №23 Жарлыгын ишке ашыруу боюнча иш-чаралардын Тизмесин ишке ашыруунун алкагында, ошондой эле адамдардын өмүрүн жана ден-соолугун коргоону камсыз кылуу, контрафакттык (жасалма жана мыйзамсыз) өндүрүмдүн рынокто жүгүртүлүшүн алдын алуу, сапаттуу, коопсуз жана натыйжалуу дары каражаттарынын жана медициналык буюмдардын (мындан ары - ДКжанаМБ) жеткиликтүүлүгүн жогорулату, жарандардын ДКжанаМБга кеткен чыгымдарын азайтуу, ДКжанаМБ сатып алуучу бардык уюмдарда ДКжанаМБнын беленине көзөмөлдү өркүндөтүү, ДКжанаМБны сарамжалдуу пайдаланууну жакшыртуу; жарандар үчүн жеткиликтүү сапаттуу, коопсуз жана натыйжалуу ДКжанаМБ менен камсыздоо максатын көздөйт.

**2.Баяндама бөлүгү**

Евразия экономикалык биримдиги жөнүндө келишимге (мындан ары - ЕАЭБ Келишими) сатып алууларды жөнгө салуу тартиби жөнүндө Протоколдун 25-тиркемесинин 31-пунктуна ылайык, мүчө мамлекет өзгөчө учурларда бир тараптуу негизде 2 жылдан ашпаган мөөнөткө улуттук режимден бошотууну орнотууга укуктуу. "Мамлекеттик сатып алуулар жөнүндө" Кыргыз Республикасынын Мыйзамынын 21-беренесинин 4-бөлүгүнүн 22-пунктуна ылайык, Өкмөттүн чечими менен аныкталган жеткирүүчүдөн (подрядчиктен) товарларды, жумуштарды же кызмат көрсөтүүлөрдү түздөн-түз келишим түзүү жолу менен сатып алуу Кыргыз Республикасынын монополияга каршы жөнгө салуу маселелери боюнча ыйгарым укуктуу мамлекеттик органы менен макулдашылган наркы боюнча жүзөгө ашырылат.

Бул ченем улуттук режимден бошотуунун алкагында колдонулат.

Тартиптин 9-пунктунун "а" пунктчасына ылайык: адамдын өмүрүн жана ден-соолугун коргоо, дары каражаттарын жана медициналык буюмдарды көзөмөлдөө системасын ишке ашыруу боюнча кызматтарды улуттук режимден алып салуу зарылдыгы саламаттыкты сактоонун учурдагы абалы менен негизделген, атап айтканда, калкты коопсуз, натыйжалуу жана жеткиликтүү дары каражаттары, медициналык буюмдар менен камсыз кылуу жана аларды сарамжалдуу пайдалануу зарылдыгы менен шартталган. Тармакты санариптештирүүнү тездетүү жана медициналык багыттагы товарларды маркировкалоо жол-жоболорун киргизүү натыйжасында, Кыргыз Республикасынын рыногуна фальсификацияланган жана контрафакттык продукциянын келишин токтотуу.

Мамлекеттик сатып алууларды жүзөгө ашырууда улуттук режимден бошотулган кызматтарды көрсөтүүчү катары «TCHealth Information Technology» тандоонун пайдасына чечимдин эксклюзивдүүлүгү, буга чейин ишке ашырылган маалымат тутумунун биринчи этабынын жана акысыз менчик укугунун болушуна байланыштуу кийинки этаптарын ишке ашыруу үчүн, расмий түрдө өткөрүлүп берилгендиги боолуп саналат.

2019-жылдын 22-ноябрындагы Анкара шаарындагы экономикалык кызматташтык боюнча биргелешкен кыргыз-түрк Өкмөттөр аралык Комиссиясынын тогузунчу жыйынынын протоколунун негизинде, Түркиянын Дары каражаттар боюнча агенттиги тарабынан Кыргыз Республикасынын Саламаттыкты сактоо жана социалдык өнүктүрүү министрлигине расмий түрдө өткөрүп берилген буга чейин ишке ашырылган маалымат системасынын биринчи этабынын жана кийинки этаптарды жүзөгө ашыруу үчүн акысыз менчик укугунун болушу менен шартталган, (Комиссия 1995-жылы 16-августта кол койгон Кыргыз Республикасынын жана Түркия Өкмөтүнүн ортосундагы Макулдашуунун негизинде түзүлгөн) улуттук режимден бошотуу дары каражаттарын жана медициналык багыттагы буюмдарды кѳзѳмѳлдѳѳ системасын киргизүү боюнча кызмат көрсөтүүлөр үчүн гана жүргүзүлөт, башка ташып келүүлѳргѳ колдонулбайт.

Ошондой эле, ЕЭК тарабынан ЕАЭБ мүчө-мамлекеттеринин мамлекет жаатындагы улуттук режимден бошотууларды белгилөө жөнүндө актыларды кабыл алуу жөнүндө ЕАЭБ мүчө-мамлекеттеринин билдирүүлөрүн ЕЭК тарабынан карап чыгуу тартибинин 9-пунктунун "д" пунктчасына ылайык (муниципалдык) сатып алуулар, мүчө мамлекеттердин мындай актыларды жокко чыгаруу жөнүндө арыздары, ошондой эле Комиссия тарабынан ЕЭК Кеңешинин 2015-жылдын 23-ноябрындагы № 69 чечими менен бекитилген мындай актыларды жокко чыгаруу зарылдыгы жөнүндө чечимдер кабыл алынат (мындан ары Тартип): **улуттук коргонууну жана улуттук коопсуздукту камсыз кылуу,** Жашоо үчүн маанилүү дары каражаттарынын жана медициналык буюмдардын камсыздоонун үзгүлтүккө учурашына же рынокто жетишсиздиктин жаралуусуна жол бербөө максатында, дары каражаттары жана медициналык буюмдарды жана анын айрым модулдарын маркировкалоого негизделген көзөмөлдөө системасын: дары каражаттарын жана медициналык буюмдарды электрондук форматта каттоо жана саламаттык сактоо уюмдарында инвентардык текшерүү жүргүзүү, ЕЭКтин 2016-жылдын 3-ноябрындагы №78 чечиминин талаптарына ылайык ЕАЭБдин маалыматтык тутумдары менен интеграциялоону тезинен ишке киргизүү керек.

Тиешелүү маалыматтардын булагы катары ДКжанаМБ кѳзѳмѳлдѳѳнүн маалыматтык системасы тармактык санариптештирүүнүн иштеши жана өнүгүшү үчүн, товарлардын жүгүртүлүшүн кѳзѳмѳлдѳѳнү жүзөгө ашыруучу башка мамлекеттик органдардын маалымат системаларынын иши үчүн фундаменталдык негиз болуп саналат, ошону өлкөнүн дары коопсуздугун камсыз кылуу менен түздөн-түз байланышкан эң маанилүү милдет болуп саналат.

Жогоруда баяндалгандардын негизинде, өлкө калкынын ден-соолугун коргоо жаатындагы кризистик кырдаалдардын алдын алуу максатында, Процедуранын 9-пунктунун "а" жана "е" пунктчаларына ылайык, тизмеге ылайык улуттук режимден бошотуу белгиленсин. Ошол эле учурда ЕАЭБ тууралуу Келишимде улуттук режимден бошотуу процедуралары аныкталган. ЕАЭБ келишиминин 25-тиркемесинин 32-пунктуна ылайык, мүчө мамлекеттин сатып алуулар жаатындагы ыйгарым укуктуу жөнгө салуучу жана (же) көзөмөлдөөчү органы алдын ала, бирок кабыл алынган күнүнө чейин 15 календардык күндөн кечиктирбестен, Протоколдун 31-пунктуна ылайык бошотууну белгилөөчү актынын жазуу түрүндө Комиссияга жана мүчө-мамлекеттердин ар бирине мындай актыны кабыл алгандыгы жөнүндө, анын кабыл алынышынын зарылдыгы жөнүндө кабарлайт. Ушуга байланыштуу, Кыргыз Республикасынын Экономика жана финансы министрлиги ЕЭК дарегине жана ЕАЭБге мүчө мамлекеттердин ыйгарым укуктуу органдарына токтом долбоорун даярдоо жөнүндө тиешелүү билдирүүлөрдү жөнөтөт. **3.Мүмкүн болгон социалдык, экономикалык, укуктук, укук коргоочулук, гендердик, экологиялык, паракорчулук кесепеттернинин божомолу**

Белгиленген долбоорду кабыл алуу социалдык, экономикалык, укуктук, укук коргоочулук, гендердик, экологиялык, паракорчулук кесепеттерге алып келбейт. Бирок, эгер ал кабыл алынбаса, анда төмөнкүдөй терс натыйжалар болушу мүмкүн:

- жалпыга жеткиликтүү конкурстук соодалашууларды уюштуруу, биринчи кезекте, аларды өткөрүү жана натыйжаларын баалоо жол-жоболорунун өзгөчөлүгүнө байланыштуу убакытка таасирин тийгизет;

- андан ары Түркиянын “TCHealth Information Technology” компаниясы тарабынан иштелип чыккан дары каражаттарынын жана медициналык буюмдардын жүгүртүлүшүн көзөмөлдөөнү жөнгө салуучу органдын процесстерин автоматташтыруу боюнча программалык чечим, бул конкреттүү (тармакка мүнөздүү) иштеп чыгуу гана эмес, башка коммерциялык программалар сыяктуу эле, ал да менчик болуп саналат жана программалык камсыздоону пайдалануу, өзгөртүү жана баштапкы кодду өзгөртүү укуктарын өткөрүп берүү аны толугу менен эркин жана башка тараптын катышуусу үчүн оңой жеткиликтүү кылбайт, бул болсо ишке ашыруу процессин кечеңдешине же коюлган максатка такыр жетпей калууга алып келет.

Укук ээси программалык камсыздоону иштеп чыгууда колдонулган алгоритмдердин автордук укуктарына, ар кандай модулдардын өз ара аракеттенүү схемаларына жана үчүнчү жактын программалык продуктуларына жана чечимдерине монополияны сактап калат. Мындай кырдаалда, "бѳтѳн" өнүмдү ишке ашыруу боюнча кызмат көрсөтүүчү, биринчи кезекте, предметтин (тармактын) чөйрөсүн жана мурда аткарылган иштин көлөмүн изилдөө милдетине кабылат, тажрыйбанын жоктугу кырдаалды курчутат жана аткаруу тобокелдиктерин жогорулатат. Баштапкы кодду изилдөө, процесстерди автоматташтыруу маселелерин чечүүнүн алгоритмдерин түшүнүү да убакытты талап кылат. Жогорудагы факторлорду эске алуу менен, «TCHealth Information Technology» компаниясын кызмат көрсөтүүчү катары тандоо оптималдуу болуп саналат ал эми үчүнчү жактын компанияларынын даяр программалык продуктуларын алууну ишке ашыруу, сөзсүз түрдө бир топ убакыт талап кылынат жана натыйжада, каржылык факторлорду актабоосу жана тобокелчилик менен коштолуп, ишке ашыруу процессин узакка созултуп, ошондой эле, алдыга койгон максатка жетпей калуу мүмкүндүгү бар.

- Кыргыз Республикасынын улуттук сегментиндеги жалпы процесстердин өз ара аракеттенүүсүнүн алкагында Евразия экономикалык биримдигинин маалыматтык системасы менен интеграцияланган учурдагы маалымат системасынын жоктугу.

- ДКжанаМБ салык салуудан алынган финансылык чегерүүлөрдү жана милдеттүү төлөмдөрдү жоготуу.

**4.Коомдук талкуулоолордун жыйынтыктары тууралуу маалымат**

Көрсөтүлгөн долбоор Кыргыз Республикасынын ченемдик укуктук актыларынын долбоорлорун коомдук талкуулоо үчүн Бирдиктүү порталга "Коомдук талкуу" 2021-жылдын 21-июлунда, 1024 идентификатору менен жайгаштырылган.

"Кыргыз Республикасынын ченемдик укуктук актылары жөнүндө" Мыйзамдын 22-беренесинин талаптарына ылайык, бекитилген токтом Кыргыз Республикасынын Министрлер Кабинетинин расмий сайтына жайгаштырылат.

**5.Долбоордун мыйзамга ылайык келүүсүнүн анализи**

Кыргыз Республикасынын Министрлер Кабинетинин сунушталган токтом долбоорунун ченемдери Кыргыз Республикасынын учурдагы ченемдик-укуктук актыларына, ошондой эле Кыргыз Республикасы катышуучусу болуп саналган, белгиленген тартипте күчүнѳ кирген эл аралык келишимдерге каршы келбейт.

**6. Каржылоо булагына муктаждыгы тууралуу маалымат**

Каржылоо республикалык бюджеттен бѳлүнгѳн каражаттардын чегинде каралган.

**7.** **Жѳнгѳ** **салуучу таасирдин анализи тууралуу маалымат**

Кыргыз Республикасынын Министрлер Кабинетинин учурдагы токтом долбоору жөнгө салуучу таасирдин анализин өткөрүүнү талап кылбайт, анткени ишкер ишмердүүлүгүн жөнгө салууга багытталган эмес.

**Кыргыз Республикасынын**

**Саламаттык сактоо жана**

**социалдык**

**өнүктүрүү министри А.С. Бейшеналиев**